Karen Blixen

Karen Christence Blixen-Finecke, tamén coñecida polos sobrenomes Isak Dinesen e Pierre Andrézel, nada en Rungsted o 17 de abril de 1885 e finada o 7 de setembro de 1962, foi unha escritora de orixe dinamarqués en lingua inglesa e dinamarquesa.

Existe tradución publicada en galego do seu relato "A páxina en branco"[https://catalogo-rbgalicia.xunta.gal/cgi-bin/koha/opac-detail.pl?biblionumber=547281 Ficha da obra. (orixinalmente escrito en inglés como "The Blanket page" e contido na compilacion Last Tales) e da novela 'Ehrengard.

 Traxectoria 
 Nenez 
Karen Blixen naceu en Rungstedlund, ao norte da illa danesa de Selandia, sendo a segunda filla dun grupo de cinco rapaces: Inger, Karen, Ellen (mozas), Thomas e Anders (rapaces, os mais novos dos cinco) nacidos da unión entre o escritor e capitán Wilhelm Dinesen e Ingeborg Dinesen. En 1895 Wilhelm Dinesen, o pai, suicidouse á idade 49 anos, e así ficou a nai soa cos cativos que daquela tiñan entre un e doce anos. O seu pai viña dunha familia próspera, a súa nai non. Karen, pola súa parte, medrou nunha contorna semellante á dunha familia nobre; tiñan criados e solvencia económica. Hoxe en día a súa casa de infancia en Rungstedlund está convertida nun museo, o Museo de Karen Blixen.

 Viaxe a África e volta a Dinamarca 
En 1914, Blixen trasladouse á África do Leste, daquela baixo dominio británico, o que hoxe é Kenya. Alí tiña unha plantación de café principiada xunto ao marido, o seu curmán segundo o barón Bror Blixen-Finecke, con quen casara aquel mesmo ano. En 1921 separáronse e no ano 1925 divorciáronse, mais Blixen ficou en África até 1931. Era moi feliz coa vida na granxa, mais había ao menos tres razóns que motivaban o seu regreso a Dinamarca:
 A saúde: Dende 1914 sufría de sífilis e tivo que regresar en numerosas ocasións a Dinamarca para recibir tratamento.
 A crise mundial: Sensíbel á Crise de 1929, tivo dificultades coa economía da plantación.
 O amor: En 1918 coñeceu a Denys Finch-Hatton, un piloto e cazador de animais salvaxes inglés. Pasaron de ser coñecidos a ser amantes, e entre 1926 e 1931 Finch-Hatton estabeleceu a granxa coma a súa base para o tempo no que non andaba de caza ou pilotando. O 14 de maio de 1931 chocou co avión en pleno voo e feneceu.

Así as cousas, Blixen volveu a Dinamarca e alí estivo até a súa morte en 1962. As súas experiencias en África aparecen reflectidas nos seus libros Out of Africa (1937) e Skygger på Græsset -en galego, Sombras sobre a Herba- (1960).

 Obra 
 Sandhedens hævn (Copenhaguen, 1926)
 Seven Gothic Tales (Londres, 1934), Syv fantastiske Fortællinger (Copenhaguen, 1935)
 Out of Africa (Londres, 1937), Den afrikanske Farm (Copenhaguen, 1937)
 Winter's Tales (Londres, 1942), Vinter-Eventyr (Copenhaguen, 1942)
 Gengældelsens Veje (Copenhaguen, 1944)
 Skygger på Græsset (Copenhaguen, 1960)

 Póstuma 
 Ehrengard'' (EUA, 1962)Ficha  en BiTraGa.Traducida ao galego por Xesús Araúxo e publicada por Sotelo Blanco en 1997..

 Notas 

 Véxase tamén 

 Ligazóns externas 
 Páxina web de Karen Blixen – Isak Dinesen 
 Pequena biografía de Isak Dinesen/Karen Blixen 
 Museo Karen Blixen, Dinamarca 
 Museo Karen Blixen, Kenya 

Categoría:Escritores en lingua dinamarquesa
Categoría:Escritores en lingua inglesa
Categoría:Escritores de Dinamarca
Categoría:Nados na rexión de Hovedstaden
Categoría:Nados en 1885
Categoría:Finados en 1962